Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 745/13/4404	Nové Zámky, 26.6.2015
EEČ : 2-33-68-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 17.2.2014, spisová značka 2 Pv 745/13/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 10.08.2013 o 19.30 h na parcele č. XXXXX, ktorá je súčasťou poľnohospodárskeho pôdneho fondu v katastri obce XXXXX, odcudzil 26 klasov kukurice, čím spôsobil poškodenému XXXXX škodu vo výške 2,60 €, a pre prečin pytliactva podľa § 310 odsek 1 Trestného zákona, ktorého sa dopustil tak, že dňa 27.08.2013 o 14.30 h v rybárskom revíri XXXXX v katastri obce XXXXX, bez povolenia lovil ryby.

Uznesením prokurátora Okresnej prokuratúry Nové Zámky zo dňa 17.2.2014, spisová značka 2 Pv 745/13/4404, bola určená obvinenému skúšobná doba v trvaní 12 mesiacov.
Odôvodnenie:
Svojím uznesením z 17.025.2014 som podľa § 216 odsek 1 písmená a) a c) Trestného poriadku podmienečne zastavil trestné stíhanie proti mladistvému obvinenému XXXXX pre prečin krádeže podľa § 212 odsek 2 písmeno d) Trestného zákona, ktorého sa dopustil tak, že dňa 10.08.2013 o 19.30 h na parcele č. XXXXX ktorá je súčasťou poľnohospodárskeho pôdneho fondu v katastri obce XXXXX, odcudzil 26 klasov kukurice, čím spôsobil poškodenému XXXXX škodu vo výške 2,60 €, a pre prečin pytliactva podľa § 310 odsek 1 Trestného zákona, ktorého sa dopustil tak, že dňa 27.08.2013 o 14.30 h v rybárskom revíri XXXXX v katastri obce XXXXX, bez povolenia lovil ryby.
	Súčasne som týmto svojím uznesením podľa § 216 odsek 2 Trestného poriadku určil skúšobnú dobu na 1 rok.
	Toto moje uznesenie nadobudlo právoplatnosť dňa 25.02.2014.
	Po skončení uvedenej skúšobnej doby som z Okresného riaditeľstva Policajného zboru v Nových Zámkoch, Odboru poriadkovej polície, Obvodného oddelenia PZ vo Dvoroch nad Žitavou vyžiadal na mladistvého obvineného výpis z Ústrednej evidencie priestupkov MV SR. V tomto výpise z 12.05.2015 nie je uvedený žiaden záznam o postihu mladistvého obvineného XXXXX pre priestupok.
	Okrem toho z GP SR som vyžiadal na mladistvého obvineného odpis registra trestov. V tomto odpise z 15.05.2015 okrem uvedeného podmienečného zastavenia trestného stíhania nie je žiaden iný záznam.
	Tieto skutočnosti nasvedčujú tomu, že mladistvý obvinený XXXXX sa v skúšobnej dobe podmienečného zastavenia nedopustil žiadneho trestného činu a ani len priestupku, to znamená, že viedol riadny život. Preto konštatujem, že mladistvý obvinený XXXXX sa v skúšobnej dobe podmienečného zastavenia trestného stíhania osvedčil.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa tohto ustanovenia Trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor